கேள்வி: புனித தெரசா மருத்துவமனை குறித்து விரிவாக சொல்லுங்கள்.
பதில்: புனித தெரசா மருத்துவமனை என்பது ஐதராபாத்து (இந்தியா) எர்ரகடாவில் அமைந்துள்ள ஒரு மருத்துவமனையாகும். இந்த மருத்துவமனை இதன் தாய் சேவைக்காகப் பிரபலமானது. பல ஏழை மக்கள் தங்கள் மருத்துவச் சிகிச்சைக்காக இந்த மருத்துவமனையையே நம்பியுள்ளனர். பல நிபுணர்கள் இங்குச் சிறு ஊதியத்தில் பணிபுரிகிறார்கள். இது இதை இன்னும் கவர்ச்சிகரமானதாக ஆக்குகிறது.
கேள்வி: புனித தெரசா மருத்துவமனை - வரலாறு பற்றி விளக்கவும்.
பதில்: புனித தெரசா மருத்துவமனை ஐதராபாத் சோமாஜிகுடாவில் ஒரு சிறிய மருந்தகமாக 1960ஆம் ஆண்டில் புறநகர் நோயாளிகளுக்காக துவங்கப்பட்டது. பின்னர் தற்போதைய இடமான எர்ரகடா மாற்றப்பட்டது. புனித தெரசா பொது மருத்துவமனை 1974ஆம் ஆண்டு பிப்ரவரி 25ஆம் தேதி அதிகாரப்பூர்வமாக திறக்கப்பட்டது. காலப்போக்கில், மருத்துவத்தில் புதுமைகள் மற்றும் வளர்ந்து வரும் மக்கள்தொகை ஒரு பரிணாமத்தை கொண்டுவந்தது. இது ஒரு பல்துறை சிறப்பு மருத்துவமனையாக மாற்றப்பட்டது. இது ஜே. எம். ஜே. செவிலியர் கல்லூரி என்ற செவிலியர் பள்ளியைக் கொண்டுள்ளது. பள்ளிக்குள் ஒரு பெரிய உரோமக் கத்தோலிக்கத் தேவாலயம் உள்ளது. பொது மருத்துவம், பொது அறுவை சிகிச்சை, எலும்பியல், மகப்பேறு மற்றும் மகளிர் மருத்துவம் ஆகிய சிறப்புப் பிரிவுகளில் முதுநிலை படிப்புகளுக்காக இந்த மருத்துவமனை பதிவு செய்யப்பட்டுள்ளது. இளம் மருத்துவர்களுக்கு தேசிய வாரியத்தின் பட்டயம், முதுநிலை பட்டம் பெற பயிற்சியும் அளிக்கப்படுகிறது.